تۆرکیه مولکی شخصلری هدف آلان هر جور سالدیرییا قارشی اولدوغونو بیلدیردی.
خاریجی ایشلر باخانلیغی، عراقین دوهوک ویلایتینین زاخو ائلچه‌سینده بیر چای قیراغیندا تؤره‌دیله‌ن و ۸ نفرین حیاتینی ایتیردیگی، ۲۳ نفرین یارالاندیغی سالدیرییلا باغلی آچیقلاما وئردی.
آچیقلامادا دئییلیر:
"بو الیم حادثه‌ده حیاتینی ایتیره‌نلره الله‌دان رحمت دیله‌ییر، یاخینلاری باشدا اولماق اۆزره دوست و قارداش عراق خالقینا و حکومتینه باش‌ساغلیغی وئریر، یارالیلارا ساغلیق دیله‌ییریک.
تۆرکیه مولکی شخصلری هدف آلان هر جور سالدیرییا قارشیدیر. تۆرکیه ترورلا موباریزه‌سینی، اولوسلارآراسی حقوقا اویغون اولاراق، مولکی اهالینین، نظامی اولمایان آلت یاپینین، تاریخی-مد‌نی وارلیقلار ایله طبیعتین قورونماسینا سون درجه حساسیت گؤستررک یئریتمکده‌دیر.
سوچسوز اینسانلاری هدف آلان و ترور هؤرگوتلریندن قایناقلاندیغی دگرلندیریلن بو جور سالدیریلارلا اؤلکه‌میزین ترورلا موباریزه‌ده‌کی حاقلی و عزملی توتومونون هدفه آلدیندیغی قیمتلندیرمکده‌دیر.
تۆرکیه حقیقتین اۆزه چیخارماسی اوچون هر جور آددیمی آتماغا حاضردیر".
اؤته یاندان، گۆونلیک قایناقلاری سالدیرینین تروریستلر طرفیندن تشکیل ائدیلدیگینی بیلدیردی.
بؤلوجو ترور هؤرگوتو پ‌کاکا/کاج‌کانین سوچسوز دینج ساکینلری هدف آلدیغی، بؤلگه اهالیسینین کندلرینه، تارلالارینا، باغلارینا گئده‌بیلمه‌دیگی حقیقتلری بیلینیرکن بو جور خبرلرین دقتلری یایین‌دیرماق، آلقی اولوشدورماق اوچون قصداً و یانلی اولاراق یایینلاندیغینی وورغولایان قایناقلار، سؤزو گئدن حادثه‌نین تروریستلر طرفیندن تشکیل ائدیلدیگینین آیدینلاشدیغینی ایفاده ائتدی.
